《呈潘延之丈》
宋代·洪刍

黑头异日挂冠归，亲植杉松见百围。闲过一生从古少，兼全五百似公稀。

手抄万卷笔犹健，身倚孤筇行若飞。寄语轻鸥莫惊顾，南州高士已忘机。

作者简介：宋洪州南昌人，字驹父。洪朋弟。哲宗绍圣元年进士。放意江湖，不求闻达。徽宗崇宁中坐元符上书邪等，降官监汀州酒税，入党籍。钦宗靖康中为谏议大夫。汴京失守，坐为金人括财，流沙门岛卒。有《老圃集》、《香谱》。